《次黄岩老赠戴昭袒韵》
宋代·曾丰

太初寂无闻，其中涵大音。渊明窃知之，写以无弦琴。

曾何入乎耳，无乃听以心。子新嗜声诗，失寝夜废衾。

九死厚所养，五穷发其吟。去年抱膏肓，朅来求我针。

机缄与相勘，脉络归自寻。得之三百篇，喜至不自任。

诗亡道何之，珷玞乱球琳。春秋一中和，异者向与歌。

诏勿捃刍狗，其傍有师金。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。